Dólar de prata do bicentenario do Congreso dos Estados Unidos

Dólar de prata do bicentenario doCongreso dos Estados Unidos180x180px180x180pxA/: Estatua da Liberdade de bronce da cúpula do Capitolio; nubes e raios. Marca de ceca. 
Lendas: LIBERTY / 1789 / 1989 /IN GOD WE TRUSTR/: Maza da Cámara de Representantes dos EEUU. Marcas de gravador (WW e CYM).
Lendas: UNITED STATES OF AMERICA / E PLURIBUS UNUM / BICENTENNIAL OF THE CONGRESS / ONE DOLLAR Valor: 1 dólar.
 Gravador: W. Woodword (anv. e rev.) e C. Y. Martin (rev.).
 Datas de emisión: 1989
 Ceca: US Mint: Cecas de Denver (D) e de San Francisco (S).
 Tiraxe: 897.401 exemplares.
 Aliaxe: 90 % prata e 10 % cobre.
 Diámetro: 38,1 mm.
 Peso: 26,73 g.
 Espesor: 2,8 mm.
 Canto: estriado.

O dólar de prata do bicentenario do Congreso dos Estados Unidos é unha moeda conmemorativa, non circulante, emitida pola Casa da Moeda dos Estados Unidos en 1989 e cuñada polas Casas da Moeda de Denver e de San Francisco.

Esta moeda dun dólar foi autorizada pola Lei 100-673, do 17 de novembro de 1988,"Public Law 100-673 - NOV. 17, 1988". Govinfo.gov pola que se dispuxo a emisión dunha serie de moedas en conmemoración do bicentenario do Congreso dos Estados Unidos, fundado o 4 de marzo de 1789."Congress Bicentennial Dollar". United States Mint.

Xunto coa moeda dun dólar de prata, as moedas que completan a serie conmemorativa ao abeiro da mesma lei son a de cinco dólares de ouro e a de medio dólar, de cobre revestido con níquel.

 Deseño 
miniatura|299x299px|Maza da Cámara de Representantes, reproducida no reverso  da moeda.
No anverso da moeda, deseñado e gravado por William Woodword, represéntase unha vista completa da Estatua da Liberdade de bronce de Thomas Crawford que se colocou no cumio da cúpula do Capitolio en 1863, cunhas nubes e uns raios de sol ao fondo.  Este motivo aparece acompañado polos lemas IN GOD WE TRUST ("En Deus confiamos") e LIBERTY ("Liberdade"), tradicionais das moedas estadounidenses, e a dobre data alude ao mesmo tempo ao bicentenario conmemorado e ao ano de emisión da moeda."1 Dollar Bicentennial of the Congress". Numista.com

Pola súa banda, o reverso, obra do mesmo deseñador e de Chester Y. Martin, reproduce a maza da Cámara de Representantes dos Estados Unidos, que se atopa na cámara cando o hemiciclo está reunido, coroada por unha aguia sobre o globo terráqueo. Este motivo do reverso está rodeado pola lenda alusiva ao feito conmemorado, BICENTENNIAL OF THE CONGRESS, así como o lema E PLURIBUS UNUM, o nome do país e o valor facial da moeda.

 Produción e comercialización 
A lei que autorizou a emisión deste dólar conmemorativo prevía unha tiraxe máxina de dez millóns de exemplares. A moeda produciuse na Casa da Moeda de Denver na súa versión estándar, en tanto que a Casa da Moeda de San Francisco se encargou da cuñaxe das moedas con acabamento especial (proof). O primeiro día de produción foi o 14 de xuño de 1989.

A súa produción foi de 135.203 moedas na súa condición estándar e 762.198 en versión proof, o que fai un total de 897.401 exemplares."Historical Commemorative Coin Sales Figures: 1989 U.S. Congress Bicentennial". United States Mint.

A moeda comercializouse aos prezos de 26 dólares en condición estándar e 29 en versión proof. Consonte a lei que autorizou esta emisión, parte dos beneficios acadados coa súa comercialización foron destinados ao Fondo de Preservación do Capitolio dos Estados Unidos, e outra parte ingresou no fondo xeral do Tesouro, co fin de reducir a débeda nacional.

 Notas 

 Véxase tamén 

 Outros artigos 

 Dólar estadounidense
 Moedas do dólar estadounidense
 Casa da Moeda dos Estados Unidos

 Ligazóns externas 

 "1989 Congress Silver Dollar" (ModernCommemoratives.com)

Categoría:Moedas dun dólar estadounidense
Categoría:Moedas de prata
Categoría:Moedas conmemorativas dos Estados Unidos de América